Eskom se benadering slaan almal dronk | Netwerk24
Eskom se benadering slaan almal dronk
Deur David Rainier, Hartenbos 18 Januarie 2020 00:01
Almal weet dat Eskom te veel werk­nemers het en hul salarisse buiten­sporig groot is.
Met ander woorde dis 'n baie eenvoudige som om te maak: Eskom-werknemers kry reeds 'n maandelikse sa­laris, wat ook 'n honorarium insluit, naamlik 'n prestasiebonus, 'n vakansiebonus en 'n sogenaamde 13de tjek.
Ek glo dit slaan ons almal dronk dat Eskom, wat ons land se ekonomie 'n onherstelbare knou toegedien het, nou op verdere finansiële toegewings wil aanspraak maak.
Eskom se hoofdoel is om te sorg dat daar genoeg opwekkingsvermoë is, maar ons sit reeds met beurtkrag oor holruggeryde redes.
'n Tegniese span is nou druk besig met beplande en onbeplande instandhoudingswerk, maar die agterstand is 'n baie groot uitdaging. Hulle is in 'n wedloop teen tyd gewikkel.